8. ΝΟΜΟΣ 5853 της 11/16 Οκτ. 1933 Περί παρατάσεως της κατά τον ν.1579 του έτους 1918 προθεσμίας προς ανασύστασιν καταστραφέντων αρχείων δικαστικών γραφείων. Άρθρον μόνον.-Η κατά το άρθρ. 1 του ν.1579 της 24/28 Δεκ. 1918 περί ανασυστάσεως των εκ της βουλγαρικής εισβολής του Αυγούστου 1916 καταστραφέντων αρχείων κλπ. (ανωτέρω αριθ. 6), προθεσμία έξ μηνών δύναται εκάστοτε, δι’ α γραφεία ήθελεν επεκταθή η εφαρμογή του ρηθέντος νόμου κατά το άρθρ. 8 αυτού, να παρατείνεται δια Διατάγματος, εφ’ άπαξ ή κατ’ επανάληψιν, εφ’ όσον χρόνον ήθελε παραστή ανάγκη, μετά γνωμοδότησιν της ολομελείας του οικείου Πρωτοδικείου. Βάσει του άνω νόμου εξεδόθησαν τα Β.Δ. 5/21 Φεβρ. 1946, 30 Ιουν./23 Ιουλ. 1947, 28 Ιουλ./9 Αυγ. 1947, 5 Δεκ. 1950/10 Μαρτ. 1951, 23 Αυγ./1 Σεπτ. 1951, τα οποία βλ. εν σχολ. άρθρ. 8 ν.1579/1918 (ανωτ. αρ. 6). 